צ'נסלור של דוכסות לנקסטר

הצ'נסלור של דוכסות לנקסטר הוא משרד בממשלת בריטניה.<ref>House of Commons Disqualification Act 1975 c. 24, [http://www.legislation.gov.uk/ukpga/1975/24/schedule/2 Schedule 2]</ref> התפקיד נחשב לשני בחשיבותו מבין שרי הקבינט, מיד אחרי ראש הממשלה וקודם לשר המרכז את ענייני הקבינט.<ref></ref> התפקיד כולל בין היתר את ניהול הנכסים וההכנסות של דוכסות לנקסטר.<ref>[http://www.parliament.uk/site-information/glossary/chancellor-of-the-duchy-of-lancaster/ Chancellor of the Duchy of Lancaster – Glossary page – UK Parliament] . Parliament.uk (21 April 2010). Retrieved 30 September 2011.</ref>

רשמית, את הצ'נסלור של דוכסות לנקסטר ממנה מלך בריטניה בעצת ראש הממשלה,<ref>[http://www.duchyoflancaster.co.uk/output/faqs.aspx FAQs], duchyoflancaster.co.uk. [https://web.archive.org/web/20090901110646/http://www.duchyoflancaster.co.uk/output/faqs.aspx Archived 2009-09-01] on the Internet Archive.</ref><ref>[http://www.direct.gov.uk/en/Governmentcitizensandrights/UKgovernment/Centralgovernmentandthemonarchy/DG_073444 The Government, Prime Minister and Cabinet: Directgov – Government, citizens and rights] . Direct.gov.uk. Retrieved on 30 September 2011.</ref> והוא אחראי בפני הפרלמנט על ניהול הדוכסות.<ref>. (Citing House of Commons Debates 17 November 1987 col 11, Standing Committee G.)</ref> כיום מעורבותו של הצ'נסלור בניהול ענייניה השוטפים של הדוכסות היא מועטה, ובתפקיד נושא אחד הפוליטיקאים הבכירים כשר נוסף ללא תיק בקבינט ממשלת בריטניה. בספטמבר 2021 הוחלט כי הצ'נסלור ייעץ לראש הממשלה על פיתוח ויישום מדיניות, במיוחד סביב הברקסיט.<ref></ref>

שר הצללים המקביל למשרה הוא צ'נסלור הצללים של דוכסות לנקסטר.

== היסטוריה ==
במקור, הצ'נסלור היה נושא המשרה הבכיר בניהול היומיומי של דוכסות לנקסטר ושל הרוזנות הפלטינית של מחוז לנקסטר (רוזנות פלטינית שצורפה לכתר האנגלי בשנת 1399). כיום האחראי לניהול זה הוא סגן במשרד הצ'נסלור, והצ'נסלור עצמו הוא חבר הקבינט עם מחויבות מועטה בכל הנוגע לדוכסות. התפקיד ניתן לא פעם לשר זוטר בממשלה בעל אחריות בתחום מדיניות מסוים שאינה נכללת בתחומי האחריות של אף אחד מהמשרדים הממשלתיים הקיימים.

בשנת 1491 הוקם משרדו של סגן הצ'נסלור של הרוזנות הפלטינית של לנקסטר, וכיום מחזיק בו אחד משופטי בית המשפט הגבוה לצדק, היושב בצפון מערב אנגליה.

=== בתקופתנו ===
על פי חוק משנת 1868, הצ'נסלור נדרש להישבע את שבועת הנאמנות או להצהיר את הצהרת הנאמנות (הנוסח הלא דתי של השבועה),<ref>Promissory Oaths Act 1868 section 5 and [https://archive.today/20120805221038/http://www.statutelaw.gov.uk/content.aspx?LegType=All+Primary&parentActiveTextDocId=1050602&ActiveTextDocId=1050631&filesize=5126 Schedule]</ref> ומכהן כשר ללא תיק. על פי חוק משנת 1975 הצ'נסלור של דוכסות לנקסטר זכאי למשכורת ממשלתית.<ref>Ministerial and other Salaries Act 1975 sections 1 & 3 and Schedule 1</ref>

לאחר מערכת גליפולי, הועבר וינסטון צ'רצ'יל בשנת 1915 לתפקיד הצ'נסלור, מהלך שנתפס כהשפלה ואובדן כוחו בממשלה.<ref></ref>

בשנים 1997–2009 אוחדו תפקידי הצ'נסלור והשר המרכז את ענייני הקבינט. בשנים אלה החזיקו בתפקיד אלן מילבורן שמונה ב-2004 על ידי ראש הממשלה טוני בלייר. עם זאת, בסבב המינויים של 2009 בממשלתו של דייוויד קמרון עבר תפקיד הצ'נסלור למנהיגת בית הלורדים עד 2014. שני התפקידים אוחדו שוב עם מינויו של דייוויד לידינגטון לצ'נסלור ב-2018, ועד לכניסתו לתפקיד של מייקל גוב ב-2019, שקיבל את תפקיד השר המרכז לענייני קבינט רק לאחר סבב המינויים של 2020.

סטיב ברקלי מונה לתפקיד כחלק מסבב המינויים של 2021, וכיהן במקביל בתפקיד השר המרכז את ענייני הקבינט עד פברואר 2022, אז מונה לראש הסגל ברחוב דאונינג. תפקיד השר המרכז את ענייני הקבינט הוענק למייקל אליס בעוד ברקלי שמר על תפקידו כצ'נסלור של הדוכסות. קיט מאלטהאוס נכנס לתפקיד הצ'נסלור במקומו של סטיב ברקלי ב-7 ביולי 2022, ואחריו כיהן בתפקיד נאדים זהאווי שמונה ב-6 בספטמבר 2022, בממשלתה קצרת הימים של ליז טראס, ולאחר כניסתו של רישי סונאק לתפקיד ראש הממשלה הוא מינה לתפקיד הצ'נסלור את אוליבר דאודן ב-25 באוקטובר 2022.

== תחומי אחריות ==
בנוסף לניהול הנכסים וההכנסות של דוכסות לנקסטר, הצ'נסלור הוא גם חבר בקבינט ומייעץ לראש הממשלה בפיתוח וביישום מדיניות הממשלה.<ref></ref> בנוסף, הצ'נסלור אחראי כיום על:
* ניהול ועדות הקבינט
* יישום עסקים ממשלתיים
* פיקוח על ועדות וצוותי משימה מיוחדים, השלכות יציאת בריטניה מהאיחוד האירופי על הפרלמנטים במדינות הממלכה (סקוטלנד, וויילס וצפון אירלנד) וסוגיות חוקתיות.
* פיקוח על מדיניות משרדי הממשלה

==קישורים חיצוניים==

* 

== הערות שוליים ==

קטגוריה:צ'נסלורים של דוכסות לנקסטר
קטגוריה:בריטים נושאי משרות טקסיות
קטגוריה:ממשלת בריטניה